Държавен вестник, бр. 22, 2011 г., стр. 11

БРОЙ  22	
Д Ъ Р Ж А В Е Н  В Е С Т Н И К 	
СТР.  11  
жавата културни дейности, финансирани чрез 
общинските бюджети;
17. осъществява връзка с национални и 
международни институции и организации 
по проблеми на читалищата, любителското 
творчество и културната интеграция;
18. поддържа и води регистъра по Закона 
за народните читалища;
19. осъществява процедура и поддържа 
системата „Живи човешки съкровища – Бъл­
гария“ на регионално и национално ниво;
20. организира и координира провежда­
нето на национални и регионални прояви 
в областта на нематериалното културно на­
следство – събори, прегледи и фестивали на 
любителското творчество;
21. координира и участва в работата на 
Регионалния център за опазване на немате­
риалното културно наследство в Югоизточна 
Европа под егидата на ЮНЕСКО;
22. координира и подпомага дейността на 
Националния съвет по читалищно дело и на 
Националния съвет за нематериално културно 
наследство.“
§ 17. В чл. 26 се правят следните изменения 
и допълнения:
1. Думите „Дирекция „Изкуства и твор­
ческо поколение“ се заменят с „Дирекция 
„Сценични изкуства и творческо поколение“.
2. В т. 1 думите „в сферата на изкуствата“ се 
заменят с „в сферата на сценичните изкуства“.
3. В т. 2 думите „в сферата на изкуствата“ се 
заменят с „в сферата на сценичните изкуства“.
4. Точка 5 се изменя така:
„5. анализира дейността на държавните 
културни институти в областта на сценич­
ните изкуства, прави предложения за опти­
мизиране на тяхната работа, извършва текущ 
мониторинг и годишна комплексна оценка на 
дейностите им;“.
5. В т. 8 думите „в сферата на изкуствата“ се 
заменят с „в сферата на сценичните изкуства“.
6. В т. 11 след думите „държавни културни 
институти“ се добавя „в областта на сценич­
ните изкуства“.
7. В т. 13 думите „в сферата на изкуства­
та“ се заменят с „в сферата на сценичните 
изкуства“.
8. Точка 14 се изменя така:
„14. оказва съдействие при изготвянето на 
бюджета за дейностите в областта на сценич­
ните изкуства и на училищата по изкуствата 
и културата“.
9. В т. 15 след думите „смесено финансиране“ 
се добавя „на държавните културни институти 
в областта на сценичните изкуства“.
10. Създава се нова т. 19:
„19. осъществява дейностите, свързани 
с прилагането на чл. 14, ал. 4 от Закона за 
закрила и развитие на културата, води и под­
държа Информационен регистър на културните 
организации и институти;“.
11. Досегашните т. 19 – 24 стават съответно 
т. 20 – 25.
§ 18. В чл. 27 се правят следните изменения 
и допълнения:
1. В т. 1 след думата „производства“ се 
добавя „и преписки“.
2. Точка 2 се отменя.
3. Точка 8 се изменя така: 
„8. осъществява процесуално предста­
вителство във връзка с образувани дела по 
прилагането на Закона за авторското право 
и сродните му права и на Закона за админи­
стративното регулиране на производството и 
търговията с оптични дискове, матрици и други 
носители, съдържащи обекти на авторското 
право и сродните му права.“
4. Точка 11 се изменя така: 
„11. участва в дейността на Работна група 
№ 34 „Закрила на интелектуалната и индус­
триалната собственост“ към Съвета по евро­
пейските въпроси към Министерския съвет;“.
5. Точка 16 се отменя.
6. Точки 17 и 18 се изменят така:
„17. участва в координирани действия с 
други органи и организации във връзка с 
прилагането на Закона за административното 
регулиране на производството и търговията с 
оптични дискове, матрици и други носители, 
съдържащи обекти на авторското право и 
сродните му права;
18. организира и осигурява техническото 
поддържане на национална система за обмен 
на информация в областта на авторското право 
и сродните му права и на индустриалната соб­
ственост в рамките на своята компетентност.“
§ 19. Приложението към чл. 10, ал. 3 се 
изменя така:
„Приложение
към чл. 10, ал. 3 
Численост на персонала в организационните 
структури и административните звена в Ми­
нистерството на културата – 155 щатни бройки
Политически кабинет 	
6 
Инспекторат 	
3 
Звено за вътрешен одит 	
4 
Служител по сигурността на 
информацията 	
1 
Главен секретар 	
1 
Обща администрация 	
47
в т.ч.:
дирекция „Човешки ресурси и 
административно обслужване“ 	
21
дирекция „Връзки с обществеността 
и протокол“	
5
дирекция „Бюджет и финансово-
счетоводни дейности“ 	
15
дирекция „Управление на собствеността“ 	
6
Специализирана администрация	
93
Главна дирекция „Инспекторат за 
опазване на културното наследство“ 	
21
в т.ч.:
Централно управление 	
11
Регионални инспекторати 	
10
дирекция „Културно наследство“ 	
13
дирекция „Правнонормативна дейност 
и обществени поръчки“ 	
11
дирекция „Координация на програми 
и проекти“ 	
8
дирекция „Културна политика“ 	
15